b'\n_START_ARTICLE_\nManhattan Community District 10\n_START_PARAGRAPH_\nManhattan Community District 10 on New Yorkin Manhattanin saaren hallinnollinen osa-alue (Community District), johon kuuluu Harlemin keskeinen osa. Alue tunnetaan mustien kaupunginosana: Vuoden 2000 v\xc3\xa4est\xc3\xb6nlaskennassa 77,3 prosenttia asukkaista laskettiin mustiin tai afroamerikkalaisiin, ja vain kaksi prosenttia valkoisiin ei-latinalaisamerikkalaisiin._NEWLINE_Vuonna 2000 alueella asui 107\xc2\xa0109 henke\xc3\xa4. Sen v\xc3\xa4kiluku oli kasvanut kymmeness\xc3\xa4 vuodessa 7,6 prosenttia. Ulkomailla syntyneit\xc3\xa4 oli 17,8\xc2\xa0%, heist\xc3\xa4 40\xc2\xa0% oli syntynyt Latinalaisessa Amerikassa, 23,2\xc2\xa0% Afrikassa. Yleisin syntym\xc3\xa4paikka ulkomaalaisilla oli Dominikaaninen tasavalta.'